CELEX: 31987R3222
Language: el
Date: 1987-10-28 00:00:00
Title: Κανονισμός (ΕΟΚ) αριθ. 3222/87 της Επιτροπής της 28ης Οκτωβρίου 1987 για το άνοιγμα των αγορών στην παρέμβαση για το καλαμπόκι και το σόργο

Avis juridique important

|

31987R3222

Κανονισμός (ΕΟΚ) αριθ. 3222/87 της Επιτροπής της 28ης Οκτωβρίου 1987 για το άνοιγμα των αγορών στην παρέμβαση για το καλαμπόκι και το σόργο  

Επίσημη Εφημερίδα αριθ. L 307 της 29/10/1987 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3222/87 ΤΗΣ ΕΠΙΤΡΟΠΗΣ  της 28ης Οκτωβρίου 1987  για το άνοιγμα των αγορών στην παρέμβαση για το καλαμπόκι και τον σόργο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως των αγορών στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1900/87 (2), και ιδίως το άρθρο 7 παράγραφος 1,  Εκτιμώντας:  ότι το άρθρο 7 του κανονισμού (ΕΟΚ) αριθ. 2727/75 καθορίζει τους όρους που διέπουν το άνοιγμα των αγορών στην παρέμβαση· ότι οι γενικοί κανόνες που αφορούν την παρέμβαση καθορίζονται στον κανονισμό (ΕΟΚ) αριθ. 1581/86 του Συμβουλίου της 23ης Μαΐου 1986 περί των γενικών κανόνων της παρέμβασης στον τομέα των σιτηρών (3)· ότι οι λεπτομέρειες εφαρμογής καθορίστηκαν με τον κανονισμό (ΕΟΚ) αριθ. 2232/87 της Επιτροπής της 23ης Ιουλίου 1987 σχετικά με τις λεπτομέρειες εφαρμογής που αφορούν την παρέμβαση στον τομέα των σιτηρών (4)· ότι οι προαναφερθείσες διατάξεις οδηγούν στο άνοιγμα της παρέμβασης για το καλαμπόκι και τον σόργο σε ολόκληρη την Κοινότητα·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι οργανισμοί παρέμβασης αγοράζουν καλαμπόκι και σόργο που τους προσφέρεται από την ημερομηνία ενάρξεως ισχύος του παρόντος κανονισμού.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 28 Οκτωβρίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 182 της 3. 7. 1987, σ. 40.  (3) ΕΕ αριθ. L 139 της 24. 5. 1986, σ. 36.  (4) ΕΕ αριθ. L 206 της 28. 7. 1987, σ. 16.